ΓΡΑΠΤΗ ΕΡΩΤΗΣΗ E-1285/00

υποβολή: Hiltrud Breyer (Verts/ALE) προς την Επιτροπή

(19 Απριλίου 2000)

Θέμα: Επιδοτήσεις για τον άνθρακα και την πυρηνική ενέργεια

Στην Κοινότητα, στον τομέα της πυρηνικής ενέργειας και του άνθρακα, τόσο σε επίπεδο ΕΕ όσο και κρατών μελών, χορηγούνται άμεσες και έμμεσες ενισχύσεις σημαντικού ύψους. Μια ερώτηση σχετική με το ζήτημα, πουποβλήθηκε προς την Επιτροπή, στις 13 Δεκεμβρίου 1999 έτυχε μιας απολύτως μη ικανοποιητικής απαντήσεως. Επιπροσθέτως, η Επιτροπή βλάπτει σε μεγάλο βαθμό την ίδια της την αξιοπιστία με το να ισχυρίζεται ότι δεν κατάφερε να αποδείξει ότι στην Ένωση χορηγούνται κρατικές επιδοτήσεις στον τομέα της πυρηνικής ενέργειας.

1. Σύμφωνα με τα ανωτέρω, πρέπει να παραδεχθούμε ότι η Επιτροπή ή μερικέςπηρεσίες της Επιτροπής δεν γνωρίζουν επαρκώς τα προγράμματα ενίσχυσης και τις επιδοτήσεις σε επίπεδο ΕΕ όσο και κρατών μελών; Πρέπει να παραδεχθούμε, κατά τηνποβολή των ερωτήσεων, ότιπάρχει άγνοια του θέματος εκ μέρους της Επιτροπής;

2. Μια έμμεση επιδότηση της πυρηνικής ενέργειας παρουσιάζουν, για παράδειγμα, οι ακόλουθες περιπτώσεις:

- ενισχύσεις της ΕΕ που προορίζονται για την έρευνα της πυρηνικής σύντηξης, την ασφάλεια των αντιδραστήρων και την προστασία από τις ακτινοβολίες"

- ενισχύσεις των κρατών μελών που προορίζονται για την έρευνα της πυρηνικής σύντηξης, την ασφάλεια των αντιδραστήρων και την προστασία από τις ακτινοβολίες.

Μια άμεση επιδότηση της πυρηνικής ενέργειας παρουσιάζουν, για παράδειγμα, οι ακόλουθες περιπτώσεις:

- ο περιορισμός που ισχύει στην Κοινότητα για την αστική ευθύνη των επιχειρήσεων που εκμεταλλεύονται τους πυρηνικούς σταθμούς, με ανώτατα όρια κάλυψης"

- οι δαπάνες σχετικά με τους ελέγχους ασφαλείας των πυρηνικών σταθμών, σύμφωνα με την Ευρατόμ"

- η δυνατότητα πουπάρχει στην Ο.Δ. της Γερμανίας να συνιστούν αποθεματικά οι επιχειρήσεις εκμετάλλευσης πυρηνικής ενέργειας (μια σχετική ερώτηση ακολουθεί).

Τι μέτρα έχει λάβει η Επιτροπή εναντίον αυτών και άλλων αμέσων και εμμέσων επιδοτήσεων και ποια μέτρα σχεδιάζει να λάβει;

Εάν δεν έχουν ληφθεί καθόλου μέτρα, θα μπορούσε η Επιτροπή να αναφέρει σε ποια χρονικά πλαίσια θα ληφθούν συγκεκριμένα μέτρα

Απάντηση της κας de Palacio εξ ονόματος της Επιτροπής

(15 Ιουνίου 2000)

1. Όσον αφορά τις επιχορηγήσεις στην πυρηνική ενέργεια, η Επιτροπή επιβεβαιώνει το γεγονός ότι όταν προβλήθηκαν ισχυρισμοί σχετικά με χορηγήσεις κρατικών ενισχύσεων στην παραγωγή ηλεκτρικού ρεύματος από πυρηνικούς σταθμούς ηλεκτροπαραγωγής, στο έδαφος της Κοινότητας, δεν αποδείχθηκε ποτέ το βάσιμο των στοιχείων των καταγγελόντων. Εξάλλου, ορισμένες διατάξεις της συνθήκης ΕΚ επιτρέπουν την χορήγηση ενισχύσεων ή την θέσπιση μέτρων ισοδυνάμου αποτελέσματος. Σε περίπτωση καταγγελίας, είναι αναγκαίο να διενεργείται εμπεριστατωμένη έρευνα για να προσδιορισθεί η συμβατότητα των ενισχύσεων.

2. Τα παραδείγματα που αναφέρει το Αξιότιμο Μέλος του Κοινοβουλίου ανταποκρίνονται στα κριτήρια που θέσπισε η Επιτροπή όσον αφορά τις ενισχύσεις στην έρευνα, ιδίως δε τις κρατικές ενισχύσεις.

Οι κανόνες διεθνούς εφαρμογής όσον αφορά την πυρηνική αστική ευθύνη καθορίστηκαν με τις συμβάσεις των Παρισίων, των Βρυξελλών και της Βιέννης σχετικά με την αστική πυρηνική ευθύνη. Μερικά κράτη μέλη δεν αποτελούνπογεγραμμένα μέρη" ως εκ τούτου, δεν είναι δυνατή η πρόβλεψη περιορισμών στην Κοινότητα.

Η Επιτροπή δεν είναι σε θέση να προσδιορίσει το είδος των δοκιμών ασφαλείας που θα εχρηματοδοτείτο δυνάμει των διατάξεων της συνθήκης Ευρατόμ.

Ηποχρέωση των φορέων εκμετάλλευσης πυρηνικών σταθμών ηλεκτροπαραγωγής για τη σύσταση χρηματικών αποθεμάτων προκειμένου να είναι δυνατή η εκ μέρους τους ύστερη χρηματοδότηση της κατάντη τμήματος του κύκλου του καυσίμου και της διάλυσης των εγκαταστάσεων, συνιστά μια ευρέως χρησιμοποιούμενη μέθοδο εσωτερίκευσης του εξωτερικού κόστους της πυρηνικής ενέργειας. Πρόκειται για διατάξεις για μελλοντικά τέλη τα οποία, καταρχήν, δεν συνιστούν επιχορηγήσεις. Ωστόσο, η Επιτροπή εξετάζει σχετική καταγγελία. Εξάλλου, η εσωτερική αγορά θα αποκόμιζε τα οφέλη των σχετικών προσπαθειών εναρμόνισης.

Με βάση τις πληροφορίες που διαθέτει, η Επιτροπή δεν θεωρεί ότι θα μπορούσαν να χρησιμοποιηθούν στον τομέα της πυρηνικής ενέργειας ειδικά μέτρα πλην της εφαρμογής των διατάξεων του κοινοτικού δικαίου, όπως αυτές απορρέουν από τις συνθήκες.

Όσον αφορά τον άνθρακα, η Επιτροπή επιβεβαιώνει ότι οι άμεσες και έμμεσες ενισχύσεις της βιομηχανίας άνθρακα εξετάζονται στο πλαίσιο της απόφασης αριθ. 3632/93/ΕΚΑΧ της Επιτροπής της 8ης Δεκεμβρίου 1993, σχετικά με το κοινοτικό καθεστώς παρεμβάσεων των κρατών μελώνπέρ της βιομηχανίας άνθρακα(1), απόφαση η οποία στηρίχθηκε στις αρχές της διαφάνειας. Ας σημειωθεί επίσης ότι οι περιφερειακές ενισχύσεις που αποβλέπουν στον αναπροσανατολισμό των ανθρακοφόρων λεκανών που εθίγησαν από τις αναδιαρθρώσεις, δεν αναλύονται στο πλαίσιο αυτό, αλλά στο πλαίσιο του άρθρου 87 (πρώην άρθρο 92), παράγραφοι α) και γ) της συνθήκης ΕΚ.

(1) ΕΕ L 329 της 30.12.1993.